।।3.11।।य(त)त्र येषां मोक्षप्राधान्यं तैरेव विषयाः सेव्या इत्युच्यते  देवानिति।  देवाः क्रीडाशीलाः (K क्रीडनशीलाः) इन्द्रियवृत्तयः करणेश्वर्यो देवता रहस्यशास्त्रप्रसिद्धाः ताः अनेन कर्मणा तर्पयत ययासंभवं विषयान् भक्षयतेत्यर्थः।  तृप्ताश्च सत्यस्ता वो (S सत्यो वो) युष्मान् आत्मन एव स्वरूपमात्रोचितान् अपवर्गान् (S  चितापवर्गान्) भावयन्तु स्वात्मस्थितियोगत्वात्।  एवमनवरतं व्युत्थानसमाधिसमयपरम्परायाम् (S  रतव्युत्थान  ) इन्द्रियतर्पणदात्मासाद्भावलक्षणे (  सद्भाव  ) परस्परभावने सति शीघ्रमेव परमं श्रेयः परस्परभेदविगलनलक्षणं ब्रह्म प्राप्स्यथ।